CELEX: 52012PC0097
Language: mt
Date: 2012-03-08
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEEdwar l-emenda tal-Protokoll 31 tal-Ftehim taż-ŻEE dwar kooperazzjoni f'oqsma speċifiċi li ma jagħmlux parti mill-erba' libertajiet

|
			
		
		
		52012PC0097
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEEdwar l-emenda tal-Protokoll 31 tal-Ftehim taż-ŻEE dwar kooperazzjoni f'oqsma speċifiċi li ma jagħmlux parti mill-erba' libertajiet /* COM/2012/097 final - 2012/0043 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex tiġi żgurata ċ-ċertezza
legali meħtieġa u l-omoġeneità tas-Suq Intern, il-Kumitat
Konġunt taż-ŻEE għandu jintegra l-leġiżlazzjoni
rilevanti kollha tal-Komunità fil-Ftehim taż-ŻEE malajr kemm jista’
jkun wara l-adozzjoni tagħha u għandu jippermetti wkoll li
l-parteċipazzjoni tal-Istati taż-ŻEE tal-EFTA fl-azzjonijiet,
fl-attivitajiet jew fil-programmi.
L-Artikolu 78 tal-Ftehim taż-ŻEE
jipprovdi li l-Partijiet Kontraenti għandhom isaħħu u
jwessgħu l-kooperazzjoni fil-qafas tal-attivitajiet tal-Unjoni fl-oqsma
ta', fost affarijiet oħrajn, il-protezzjoni ċivili.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
1.           L-abbozz
tad-Deċiżjoni tal-Ftehim Konġunt taż-ŻEE (anness
mal-proposta ta’ Deċiżjoni tal-Kunsill) għandu l-għan li
jemenda l-Protokoll 31 tal-Ftehim taż-ŻEE
dwar il-kooperazzjoni f’oqsma speċifiċi li ma jagħmlux parti
mill-erba’ libertajiet sabiex il-kooperazzjoni tal-Partijiet Kontraenti
tiġi estiża bl-inklużjoni, fi ħdan il-kamp ta’
applikazzjoni tagħha, tad-Direttiva tal-Kunsill 2008/114/KE
tat-8 ta’ Diċembru 2008 dwar l-identifikazzjoni u
l-indikazzjoni tal-Infrastruttura Kritika Ewropea u l-valutazzjoni
tal-ħtieġa għat-titjib tal-ħarsien tagħhom. 
2.           Bis-saħħa
tal-Artikolu 79(3) u mingħajr preġudizzju
għall-Artikolu 80 tal-Ftehim taż-ŻEE, il-Parti VII
(Dispożizzjonijiet Istituzzjonali) tal-Ftehim tapplika parzjalment
għal din il-kooperazzjoni.
3.           L-ELEMENTI LEGALI
TAL-PROPOSTA
L-Artikolu 1(3) tar-Regolament tal-Kunsill
(KE) Nru 2894/94 dwar l-arranġamenti għall-implimentazzjoni
tal-Ftehim taż-ŻEE jipprevedi li l-Kunsill jistabbilixxi
l-pożizzjoni li għandha tiġi adottata f'isem l-Unjoni għal
Deċiżjonijiet bħal dawn, fuq proposta mill-Kummissjoni. 
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun fil-qagħda li tippreżentah fil-Kumitat Konġunt
taż-ŻEE kemm jista’ ikun malajr.
2012/0043 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar l-emenda tal-Protokoll 31 tal-Ftehim taż-ŻEE dwar
kooperazzjoni f'oqsma speċifiċi li ma jagħmlux parti mill-erba'
libertajiet

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 196
u 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[1],
u b'mod partikolari l-Artikolu 1(3) tiegħu,
Wara li kkunsidra l-proposta li saret
mill-Kummissjoni Ewropea,
Billi:
(1)              
Il-Protokoll 31 tal-Ftehim dwar
iż-Żona Ekonomika Ewropea, (minn issa 'l quddiem imsejjaħ
"il-Ftehim taż-ŻEE") fih dispożizzjonijiet u
arranġamenti speċifiċi rigward kooperazzjoni f'oqsma
speċifiċi li ma jagħmlux parti mill-erba' libertajiet,
(2)              
Huwa xieraq li l-kooperazzjoni tal-Partijiet
Kontraenti fll-Ftehim tiġi estiża 'l hinn mill-erba’ libertajiet,
(3)              
Għalhekk il-Protokoll 31 tal-Ftehim
għandu jiġi emendat sabiex jippermetti din l-estensjoni
tal-kooperazzjoni, bl-inklużjoni fi ħdan il-kamp ta’ applikazzjoni
tiegħu tad-Direttiva tal-Kunsill 2008/114/KE tat-8 ta’ Diċembru 2008
dwar l-identifikazzjoni u l-indikazzjoni tal-Infrastruttura Kritika Ewropea u
l-valutazzjoni tal-ħtieġa għat-titjib tal-ħarsien
tagħhom,
(4)              
Il-pożizzjoni tal-Unjoni fi ħdan
il-Kumitat Konġunt taż-ŻEE għandha tkun ibbażata fuq
l-abbozz ta’ Deċiżjoni mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fi ħdan il-Kumitat Konġunt
taż-ŻEE dwar l-emenda proposta għall-Protokoll 31
tal-Ftehim taż-ŻEE għandha tkun ibbażata fuq l-abbozz ta’
Deċiżjoni tal-Kumitat Konġunt taż-ŻEE mehmuż ma’
din id-Deċiżjoni.
Artikolu 2
Din id-Deċiżjoni tidħol
fis-seħħ fil-ġurnata tal-adozzjoni tagħha.
Magħmula fi Brussel, 
                                                                       Għall-Kunsill
                                                                       Il-President
ANNESS 
DEĊIŻJONI
TAL-KUMITAT KONĠUNT TAŻ-ŻEE 
Nru
ta'
li
temenda l-Protokoll 31 tal-Ftehim taż-ŻEE,
dwar kooperazzjoni f'oqsma speċifiċi li ma jagħmlux parti
mill-erba' libertajiet
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat bil-Protokoll li
jaġġusta l-Ftehim dwar iż-Żona Ekonomika Ewropea, minn hawn
'il quddiem imsejjaħ "il-Ftehim", u b'mod partikolari
l-Artikoli 86 u 98 tiegħu,
Billi:
(1)                   
Il-Protokoll 31 tal-Ftehim ġie emendat
bid-Deċiżjoni tal-Kumitat Konġunt taż-ŻEE Nru .../...
ta'…[2].
(2)                   
Huwa xieraq li l-kooperazzjoni tal-Partijiet
Kontraenti għall-Ftehim tiġi estiża sabiex tinkludi d-Direttiva
tal-Kunsill 2008/114/KE tat-8 ta’ Diċembru 2008 dwar
l-identifikazzjoni u l-indikazzjoni tal-Infrastruttura Kritika Ewropea u
l-valutazzjoni tal-ħtieġa għat-titjib tal-ħarsien tagħhom[3],
ADOTTA DIN ID-DEĊIŻJONI:
Artikolu 1
Il-paragrafu li ġej għandu jiġi
mdaħħal wara l-paragrafu 8 tal-Artikolu 10
tal-Protokoll 31 tal-Ftehim:
‘9.          (a)      Il-Partijiet Kontraenti
għandhom jikkooperaw ma’ xulxin fl-oqsma koperti mill-att li ġej:
-        32008 L 0114: Direttiva
tal-Kunsill 2008/114/KE tat-8 ta’ Diċembru 2008 dwar
l-identifikazzjoni u l-indikazzjoni tal-Infrastruttura Kritika Ewropea u
l-valutazzjoni tal-ħtieġa għat-titjib tal-ħarsien
tagħhom (ĠU L 345, 23.12.2008, p. 75).
(b)     Bil-għan li jinkisbu l-miri
stabbiliti fid-Direttiva 2008/114/KE, il-Partijiet Kontraenti
għandhom jagħmlu użu mill-forom xierqa ta’ kooperazzjoni
msemmija fl-Artikolu 80 tal-Ftehim.
(c)      Bis-saħħa
tal-Artikolu 79(3) tal-Ftehim, it-Taqsima VII (Dispożizzjonijiet
Istituzzjonali) tal-Ftehim għandha tapplika għal dan il-paragrafu, bl-eċċezzjoni
tat-Taqsimiet 1 u 2 tal-Kapitolu 3.
Artikolu 2
Din id-Deċiżjoni tidħol
fis-seħħ fil-jum ta' wara l-aħħar notifika lill-Kumitat
Konġunt taż-ŻEE skont l-Artikolu 103(1) tal-Ftehim*.
Artikolu 3
Din id-Deċiżjoni għandha
tiġi ppubblikata fis-Sezzjoni taż-ŻEE, u fis-Suppliment
taż-ŻEE, ta’ Il-Ġurnal Uffiċjali tal-Unjoni Ewropea.
Magħmul fi Brussell.
   || Għall-Kumitat Konġunt taż-ŻEE       Il-President     […] 
   || Is-Segretarji    għall-Kumitat Konġunt taż-ŻEE        […] 
[1]               ĠU L 305,
30.11.1994, p. 6. 
[2]               ĠU L …
[3]               ĠU L 345, 23.12.2008, p. 75.
*               [L-ebda rekwiżiti
kostituzzjonali mhuma indikati.] [Huma
indikati rekwiżiti konstituzzjonali.]